ઓલ ઈન્ડિયા રેડિયોમાં પણ પ્રયાસ કર્યો પણ નિષ્ફળતા મળી. કોઈએ મને કહ્યું કે ગ્રેજ્યુએટ હોય અને જેઓ સારું ભણ્યાં હોય તેમને કોલકાત્તામાં નોકરી મળી જાય. એટલે મેં કોલકાત્તાનો માર્ગ પકડ્યો અને મને નોકરી મળી ગઈ અને સાતેક વર્ષ આ શહેરમાં વીતાવ્યાં. દરેક વ્યક્તિ માટે એ અનુભવ યાદગાર હોય છે. આ શહેરે મને ઘણું શીખવ્યું છે. કોલકાત્તા છોડ્યા પછી ફિલ્મ ઈન્ડસ્ટ્રીમાં સક્રિય બની ગયો પણ કોલકાત્તા અનેક ફિલ્મ માટે આવવાનું થયું છે. જ્યારે આવું છું ત્યારે અમુક યાદગાર જગ્યાએ જાઉં છું. દિવસમાં શક્ય ન હોવાથી રાતે પણ એ જગ્યાએ જાઉં છું ખરો.